

HANDLINGSPLAN

Under utarbeidelse av styret i KIF Ishockey 2018/2019



# Velkommen til KIF Ishockey

KIF Ishockey ble etablert i 1957 og har i dag et tilbud til de som vil spille ishockey, fra 4-års alder til man er godt voksen. Totalt aktiviserer vi i dag rundt 125 ishockeyspillere. Vår treningsarena er Kongsberghallen som vi leier av Stiftelsen Kongsberghallen

## KIF Ishockeys visjon

**Flest mulig – lengst mulig – best mulig.**

## Formål med dokumentet:

**Idrettsglede, fellesskap, helse og ærlighet.**

Alle involverte i KIF Ishockey skal sette seg inn i klubbens handlingsplan, målsettinger, regelverk, samt trener og lagledelses forventninger til oppførsel på trening og kamp. For å kunne drive en klubb av en slik størrelse er det behov for enkle kjøreregler. Handlingsplanen er ment å forklare hva KIF Ishockey står for, hva vi kan tilby og hva som forventes av alle som er involverte. Handlingsplanen er utarbeidet av styret i KIF ishockey.

Husk at det er mange som jobber frivillig for at vi skal ha en klubb å være med i og det forventes en gjensidig respekt av alle medlemmene være seg som spiller, trener, leder eller foresatt. Når valget om å være med er tatt, følger vi de til enhver tid gjeldende forventninger og regler satt av styret.

Ved gjentagende brudd på klubbens regelverk skal det først gjennomføres en samtale med foresatte, samtidig som det blir gitt en skriftlig advarsel. Brudd på regelverket etter at skriftlig advarsel er gitt gir KIF Ishockey rett til umiddelbart å utestenge spiller og/eller foresatte fra klubbens aktiviteter.

**KIF Ishockey er tilsluttet Norges Ishockeyforbund og Norges idrettsforbund og følger deres til enhver tid gjeldende lover og regler.**

Med vennlig hilsen

Styret

INNHOLDSFORTEGNELSE

[Roller og Ansvar 1](#_Toc889048)

[Velkommen til KIF Ishockey 2](#_Toc889049)

[ORGANISASJONSSTRUKTUR 5](#_Toc889050)

[Daglig leder (styreleder) 5](#_Toc889051)

[Daglig leders oppgaver 5](#_Toc889052)

[Styret 5](#_Toc889053)

[Styrets oppgaver: 6](#_Toc889054)

[ANSVARSFORDELING 6](#_Toc889055)

[Rekruterings ansvarlig 6](#_Toc889056)

[Sportslig leder. 6](#_Toc889057)

[Sportslig leder, ung 6](#_Toc889058)

[Økonomi ansvarlig 7](#_Toc889059)

[Nestleder 7](#_Toc889060)

[Sponsor ansvarlig 7](#_Toc889061)

[Kommunikasjons ansvarlig 8](#_Toc889062)

[Dugnadsansvarlig: 8](#_Toc889063)

[Materialforvalter: 8](#_Toc889064)

[MÅLSETTINGER 8](#_Toc889065)

[Hovedmålsetting 8](#_Toc889066)

[Sportslige mål 9](#_Toc889067)

[Økonomiske mål 9](#_Toc889068)

[Sosiale mål 9](#_Toc889069)

[ORGANISERING AV LAGENE 9](#_Toc889070)

[**Trener:** 10](#_Toc889071)

[Er ansvarlig for spillernes sportslige utvikling 10](#_Toc889072)

[Assisterende trener: 10](#_Toc889073)

[Trenerutvikling: 10](#_Toc889074)

[Lagleder: 10](#_Toc889075)

[Skøyteslipere: 11](#_Toc889076)

[Kaptein + Assisterende 11](#_Toc889077)

[SPILLERE 11](#_Toc889078)

[Holdninger 11](#_Toc889079)

[Trening 11](#_Toc889080)

[Målvakt 12](#_Toc889081)

[Tilstedeværelse på trening 12](#_Toc889082)

[Ekstra trening 12](#_Toc889083)

[Hospitering (opp- og nedflytting av spillere til et annet lag) 13](#_Toc889084)

[Forfall til trening og kamp 13](#_Toc889085)

[Spill 13](#_Toc889086)

[TRIVSEL/SOSIALT MILJØ 13](#_Toc889087)

[RUSMIDLER OG DOPING 14](#_Toc889088)

[FORELDRE/TRENER-KOMMUNIKASJON 14](#_Toc889089)

[Spiller- og foreldremøter 15](#_Toc889090)

[DOMMERE 15](#_Toc889091)

[HOCKEYSKOLEN (4 TIL 9 ÅR) 15](#_Toc889092)

[BTV CUP (U8 og U10) 16](#_Toc889093)

[SIKKERHET 16](#_Toc889094)

[**TILLEGGSDOKUMENTER** 16](#_Toc889095)

[LEDERE 16](#_Toc889096)

[Rekruttering av ledere 17](#_Toc889097)

[Foreldrerollen 17](#_Toc889098)

[DUGNAD I KIF HOCKEY 18](#_Toc889099)

[Klubbdugnad 18](#_Toc889100)

[Frikjøp 18](#_Toc889101)

[Lagsdugnader 18](#_Toc889102)

[Sekretariat 18](#_Toc889103)

[Kif-kort 18](#_Toc889104)

[Salg av toalettpapir/kjøkkenpapir 18](#_Toc889105)

[NORGES IDRETTSFORBUNDS REGLER FOR BARNEIDRETT 19](#_Toc889106)

[NORGES ISHOKEYFORBUND 20](#_Toc889107)

[Regelbok 20](#_Toc889108)

[LISENS 21](#_Toc889109)

#

# ORGANISASJONSSTRUKTUR

## Styreleder

Daglig leder er klubbens øverste operative leder, der rollens hovedoppgave er å være bindeleddet mellom Norges Ishockeyforbund, Kongsberg Kommune, andre klubber og inn til klubbens trenere og lagledere. Daglig leder er også styremedlem i KIF Hovedforening. Man er ansvarlig for gjennomføring av styrets vedtak samt for drift innenfor KIF Ishockeys vedtatte årsplaner og budsjett.

Daglig leder er en stor rolle som har mange oppgaver som kan ta mye tid, har man ressurser nok kan man gjerne fordele noen av oppgavene.

* Avholde styremøter
	+ Å sette agenda basert på andre medlemmers ønsker
	+ Årlig oppdatert organisasjonskart
* Ansvarlig for styreleder.ishockey@kongsbergidrettsforening.no
	+ Videreformidle alle mailer til klubbens medlemmer og støtteapparat.
* Nettbutikk (kan fordeles)
	+ Avtale og betingelser.
	+ Kontakt mot selger.

## Styret

Kongsberg Ishockeys øverste organ er Styret, bestående av daglig leder(styreleder) og minst 6 styremedlemmer. Styret samles for opptil 10 styremøter i løpet av året, for utarbeidelse av målsettinger og budsjett, samt til fastsettelse(vedtak) av innmeldte saker. Saker som meldes inn til styret skal først være meldt inn til daglig leder for vurdering opp mot eventuelt. gjeldende vedtak. Ønskes saker overprøvd daglig leder, meldes de inn til annet styremedlem.

### Styrets oppgaver:

* Styret skal fordele arbeidsoppgavene som ligger under ‘’Ansvarsfordeling’’ på de forskjellige styremedlemmene (enkelte oppgaver kan også bli fordelt til personer utenfor styret).
* Rekruttere trenere, lagledere, materialforvaltere, skøyteslipere og tillitsvalgte.
* Oppdatert Handlingsplan med roller og ansvar.

# ANSVARSFORDELING

## Rekruterings ansvarlig

* Jobbe for å fremme rekrutteringen av nye medlemmer til klubben (hovedsakelig barn), gjennom
	+ Aktiviteter i nærmiljø
	+ Sosiale medier
	+ Andre kanaler
* Arrangere åpen dag med planlegging av dato og trenere.

## Sportslig leder.

Sammen med daglig leder ansvar for å skaffe trenere til alle lagene i klubben. Også ansvarlig for å videreutvikle trenerne, skaffe informasjon om kurs og tilby trenerne videreutvikling.

* Treningstider
	+ Istid i forhold til alder og antall spillere.
* Skaffe trenere
	+ kompensasjon og betingelser
* Videreutvikling av trenere
* Sommerhockey
	+ Trenere
	+ Treningstider
	+ Kompensasjon

## Sportslig leder, ung

* Ansvarlig for hockeyskolen
* Ansvarlig for BTV cup
* Kontaktpunkt mot BTV krets
* Ansvarlig for tilbudet til spillere under 12 år.

## Økonomi ansvarlig

* Styre klubbens økonomi.
* Hovedoppgaver:
	+ utarbeide Budsjett
	+ løpende betale fakturaer
	+ lage fakturagrunnlag (medlemmer, vantreklame, sponsorer osv)
	+ Ansvar for Medlemsnett (medlemsregister og faktureringssystem)
	+ fakturering av medlemmer (herunder sikre oppdaterte laglister)
	+ avstemming av bilag (kvartalsvis)
	+ Kontaktpunkt for regnskapskontoret
	+ Oppfølging/purring på utestående
	+ Informasjon til/kommunikasjon med lagledere ifht laglister, fakturering, utestående osv.

## Nestleder

* Ansvarlig for klubbadmin
	+ Tildele roller i klubben/holde liste med roller oppdatert
	+ Registrere medlemmer
	+ Holde medlemslister oppdatert
* Ansvarlig for sportsadmin
	+ Registrere lisenser for nye spillere
	+ Hente opp lisenser for tidligere spillere
	+ Holde lister med lisenser oppdatert
* Ansvarlig for turneringsadmin
	+ Tildele roller for hvert enkelt lag
* Overgangsskjemaer
	+ Kommunisere med lagledere og trenere/signere/sende til transfer@hockey.no
* Politiattester
	+ Sørge for å få inn attester fra alle med verv i klubben som jobber med mindreårige
* Google drive
	+ Rydde/strukturere dokumenter/mapper
* Bistå styreleder med diverse oppgaver

## Sponsor ansvarlig

* En sponsoransvarlig jobber målrettet mot potensielle markeder for å skaffe støtte via reklame på vant, hjelm, drakter, is eller reklame via sosiale medier.
* Kommunisere med Expressdekor ved montering av vantreklamer.

## Kommunikasjons ansvarlig

* Kommunikasjons ansvarlig skal styre klubbens facebook-side, hjemmeside(www.kongsbergidrettsforening.no) og promotere klubben via ulike sosiale medier og aviser.

## Dugnadsansvarlig:

* Iverksette økonomiske tiltak, dugnader osv. etter anvisning/ samarbeid med daglig leder.
* Fordele dugnader ihht klubbens felles dugnadssystem
* Være lagets dugnadskontakt inn mot daglig leder
* Klubbens kontakt ut til oppdragsgivere
* Koordinere vaktlister på dugnad
* Salg av KIF kort og papir:
	+ Hente og fordele KIF kort per lag, sikre oppdaterte lister på hvem som har mottatt KIF kort og distribuere disse til økonomiansvarlig for fakturering
	+ Bestille og ta imot papir, sørge for info til lagledere, følge opp lister med registrering

## Materialforvalter:

* Ha oversikt over klubbens materiell (drakter, keeperutstyr, førstehjelp)
* Utarbeide system for orden i materialrommet
* Forvalte klubbens utstyr (vikedrakter, reserveutstyr, nøkler)
* Sørge for å avklare innkjøp ved behov med styreleder
* Rapporterer til styreleder

## Nettbutikk og Innkjøp

* Nettbutikk (kan fordeles)
	+ Avtale og betingelser.
	+ Utvalg av varer.
	+ Kontaktperson for alle medlemmene ved spørsmål.
	+ Kontakt mot selger.

# MÅLSETTINGER

## Hovedmålsetting

KIF Ishockey skal gjennom et attraktivt tilbud legge forholdene til rette for å skape en god og sunn virksomhet hvor det primære målet er å utvikle gode ishockeyspillere i alle aldre, fra hockeyskolen til A-lag. Vi skal sammen søke å fostre barn og ungdom til å bli gode kamerater og forbilder både på og utenfor banen.

For å kunne oppnå denne målsettingen kreves en velfungerende organisasjon, godt kvalifiserte trenere, ledere og ikke minst interesserte og delaktige spillere og foreldre.

KIF Ishockey er helt og holdent drevet på frivillig basis. Det er derfor av største viktighet at alle spillere er innforstått med målsettingen, og at foreldre stiller aktivt opp for barn og klubb og følger denne handlingsplanen.

## Sportslige mål

KIF Ishockey er en liten klubb og må justere sine sportslige mål i forhold til tilgangen på spillere. Vi skal stille lag i aldersbestemte ligaer og tilby en seniorsatsing som gir muligheter for flest mulig å få sportslige utfordringer gjennom seriespill. Klubben ønsker å skape forutsetninger for å opprettholde lag i samtlige aldersklasser og divisjoner hvor vi stiller lag.

Hvert enkelt lag skal i samarbeid med klubbens sportslige utvalg før hver sesong, jobbe frem en egen sportslig ambisjon som skal harmonere med målsettingen og være i henhold til denne handlingsplanen.

Sportslige ambisjoner skal, så langt det er mulig, være målbare slik at man på tydelig kan se om man oppfyller de mål man har satt seg. Det kan være i forhold til tabellen, treningsoppmøte uttrykt i prosent, forbedringer av individuell teknikk, spillerrekruttering osv.

## Økonomiske mål

**Den økonomiske målsettingen er å skape forutsetninger for å kunne oppnå våre mål med hjelp av en sunn og ordnet økonomi.**

KIF Ishockey søker derfor kontinuerlig ulike veier for å finansiere den omfattende virksomheten. Det innebærer arbeid for ledere, spillere og foreldre med tanke på å skape balanse i økonomien.

## Sosiale mål

KIF Ishockey ønsker å medvirke til at barn og ungdom utvikles til gode forbilder. Alle barn som begynner å spille ishockey ønsker ikke å bli eliteseriespillere eller proffer, men samtlige skal få mulighet til å utvikle seg på det nivået de er på og forhåpentligvis kunne se tilbake på tiden i klubben som et positivt minne for livet.

Vi ønsker at alle skal synes det er gøy å være sammen med laget uansett om det er kamp, trening eller annen aktivitet. Det skal være en trygg og vennlig atmosfære slik at alle føler seg velkomne og delaktige i laget. Vi vil kombinere sosial virksomhet med sportslig kvalitet.

Våre sosiale mål er:

* Gjennom tillit, deltagelse og målbevissthet skape viktige forutsetninger for å nå framgang både individuelt og for laget.
* Å fostre våre barn og ungdommer til gode forbilder både på og utenfor banen, noe som innbefatter kunnskap om doping og rusmidlers skade på kroppen.
* Å ta et idrettslig og sosialt ansvar for å forhindre frafall i tidlig alder, motvirke mobbing, hærverk og lignende sosiale problemer.

# ORGANISERING AV LAGENE

For alle lag skal følgende lederverv og støtteapparat være avklart og tildelt før sesongen starter:

* Trener
* Lagleder
* Skøyteslipere
* Kaptein

Rollene/oppgavene kan slås sammen hvis hensiktsmessig.

De respektives arbeidsoppgaver og ansvar er kort beskrevet som følger:

## **Trener:**

### Er ansvarlig for spillernes sportslige utvikling

* Planlegge/gjennomføre is/barmarktreninger
* Ansvarlig for laguttak
* Ansvarlig for å velge ut kaptein og assisterende kapteiner
* Ansvarlig for coaching under kampene
* Er sammen med lagleder og laget som en enhet ansvarlig for å sette ambisjoner for laget og i hvilken divisjon laget skal meldes opp i.
* Sammen med lagleder passe på at alle spillere har det bra både på trening og kamp,

samt under alle sammenkomster i regi av hockeygruppa

Rapporterer til leder av styret ved sportslig leder. (jr/sr)

### Assisterende trener:

* Avhjelpe trener med planlegging og gjennomføring av is/barmarktreninger
* Assistere trener under kamper

Rapporterer til trener.

### Trenerutvikling:

KIF ishockey skal ha kompetente trenere på alle nivåer så langt det lar seg gjøre. Trenerne bør ha kompetanse ihht NIHFs krav for de ulike aldersnivåene.

* Hockeyskole – U9: Introkurs
* U10-U13: Trener I
* U14-U20: Trener II
* Senior: Trener III

##

##

## Lagleder:

Lagleder skal sørge for praktisk tilrettelegging for laget og bidra med å utvikle et godt sosialt miljø i og rundt laget.

* Være lagets kontaktperson mot styret og daglig leder
* Sørge for informasjon til spillerne og foresatte
* Planlegge sesongen for laget sammen med trener
* Ordne med cuper/privatkamper
* Ta hånd om kontakten med andre lag og evt. serieadministrasjon
* Håndtere kontakten mellom lagledelse og foreldrekontakt/foreldregruppen
* Ansvarlig for innkalling til spiller/foreldremøter gjennom sesongen
* Ha oppdatert adresseliste med kontaktinformasjon for alle spillere, trenere og støtteapparat.
* Ansvarlig for koordineringav transport til bortekampene
* Oversikt over lagets kasse/bankkonto
* Ha oversikt over lagets materiell (drakter, keeperutstyr, førstehjelp)
* Sammen med trener passe på at alle spillere er inkludert i sosiale tiltak
* Sette i gang sosiale tiltak
* Kontaktpunkt mot
* Norges Ishockeyforbund. (sammen med Styreleder som må signere/godkjenne)
	+ - Disp. søknader
		- Høring – Serieoppsett, tilbakemelding fra alle lag innen frist.
		- Overganger
		- Omberamme kamper
		- Lisenser

Rapporterer til ansvarlig styrerepresentant/styreleder.

Laglederen kan eventuelt knytte til seg en assisterende lagleder.

## Skøyteslipere:

* Skal være lært opp til å bruke klubbens slipeutstyr riktig
* Skal slipe for lagets spillere etter oppsatt turnus.

## Kaptein + Assisterende

* Kapteinen bør være en person med gode treningsvaner og et naturlig forbilde og leder for spillergruppen
* Kapteinen skal representere spillerne som en tillitsvalgt i saker som spillergruppen ønsker å ta opp med trener, lagleder eller daglig leder/styret

#

# SPILLERE

## Holdninger

KIF Ishockey er til for ishockeyspillere fra de yngste på hockeyskolen til de eldste på A-lagsnivå. Alle spillere fra og med U-12 til U-18 skal underskrive Norges Ishockeyforbunds holdningskontrakt ”Ærlig Spill – Kontrakten”. ”Ærlig Spill” er et program for å fremme gode holdninger på og utenfor banen.

## Trening

Gjennom de viktige barne- og ungdomsårene skal treningen være alderstilpasset og nivåtilpasset.

Følgende hovedpunkter skal utgjøre rammen rundt treningsmodellen for alle lag i KIF Ishockey. Treningsmodellen skal påbygges med sesong- og detaljplanlegging utformet for de respektive lag.

* Langsiktig målrettet planlegging
* Bruk av gjennomarbeidet istreningsmetodikk
* Individuell teknisk og fysisk trening
* Generell fysisk grunntrening
* Regler og spilleforståelse
* Spillmomenter og kampforståelse
* Individuell og gruppevis taktisk trening

Barn og ungdom utvikler seg forskjellig. Alle spillere skal uansett hvor langt de har kommet i utviklingen få like muligheter til å utvikle seg. Nivåtilpasset trening stiller store krav til trenere.

Trening bedrives på og utenfor isen. Istreningene er obligatoriske for alle spillere.

Trening utenfor isen (barmarkstrening) kan skje fra og med U-11. Denne treningen skal da være alderstilpasset i forhold til momentene fysikk, teknikk og teori etter trenerens direktiver.

Ishockeyspillere i KIF Ishockey skal kreve av klubben at:

* Hver og en blir tatt på alvor
* Ditt lags trener gir deg individuell oppfølging
* Man gjennom oppmøte på treninger og egentrening får den nødvendige sportslige utvikling

## Målvakt

KIF Ishockey har som målsetting å ha minimum to målvakter for hvert lag.

Klubben skal tilrettelegge best mulig for at de som ønsker å stå i mål fortsetter i laget. Klubben skal tilby egne målvaktskurs/treninger samt oppfordre til, og bidra økonomisk, for deltagelse på kretsens og forbundets målvaktsamlinger.

Klubben skal være behjelpelige med å holde en del av målvakts utstyr for jr. / yngre avd. Personlig utstyr som skøyter, hjelm, susp, strømper og annet forbruksutstyr må dekkes av spilleren.

## Tilstedeværelse på trening

Kravene til oppmøte og tilstedeværelse vil bli større jo eldre spillerne blir, og vil etter hvert være avgjørende for spillerens deltagelse på treninger og kamp.

### Ekstra trening

Utover den treningstid som tilbys fra klubben, oppfordres hver og en til å ta i bruk skøyter, kølle og puck også på fritiden (”åpen hall”). All den tid spillerne kan få på is er uunnværlig. Så lenge man har det gøy, kan det knapt bli for mye. Kølleteknikk og skudd kan også trenes ved hjelp av teknikk-kule, skuddramper og lignende året rundt.

### Hospitering (opp- og nedflytting av spillere til et annet lag)

For å fremme spillernes utvikling best mulig, kan det være aktuelt å la spillere hospitere i andre lag i klubben. En fersk spiller kan for eksempel ha stort utbytte av å trene med et yngre lag, i tillegg til treningen med eget lag. I regelen vil det bare være aktuelt å *trene* med yngre lag, og primært i noe kortere perioder. Målet er at spilleren gjennom ekstra innsats skal *heve* seg til et annet nivå. Dette skal avtales mellom trenerne på de berørte lagene, i samarbeid med spilleren og dennes foresatte.

## Forfall til trening og kamp

Trenere og lagledere legger ned mye av sin fritid i lagets aktiviteter. Av respekt for dem, deres tid og forberedelser bør det være høy terskel til forfall til trening og kamp. Forfall skal meldes til lagleder og trener i god tid hvis mulig.

## Spill

På lagene U-8 til U-11 skal alle som trener få spille.

På lagene U-12 til U-18 er det tilstedeværelse på trening, innstilling og etterhvert ferdigheter som er avgjørende.

Lagene spiller i seriesystem slik det er satt opp av NIHF.

U-14 til U-17 spiller også for å kvalifisere seg til kretsmesterskap og Forbundscup.

Alle lag kan avtale privatkamper utenfor serieoppsettet, i forkant, under og etter sesongen. Alle lag bør delta i turneringer, men dette skal være godkjent på forhånd av styret dersom det skal søkes om økonomisk bidrag til deltageravgift.

Det er lagledelsen som bestemmer og informerer om og når foreldre har lov til å være i garderoben / spillerområdene. Fra og med U-11 er det ekstra viktig at foreldre tar hensyn når de ferdes i garderoben og at de forbereder barna sine på at de snart vil måtte redusere/minimere tilstedeværelsen i garderoben og spillerområdene.

# TRIVSEL/SOSIALT MILJØ

For at spillerne skal utvikles på isen er de avhengige av å trives i sine omgivelser. Vi legger stor vekt på å skape en god klubbtilhørighet, der alle skal kjenne at de settes pris på og at de betyr noe. Vi tolererer ingen form for mobbing. Den som kjenner til at det forekommer, eller føler seg utsatt for mobbing, skal straks ta kontakt med tillitsvalgt eller lagleder. De rapporterer så videre til styret/styreleder. Enhver henvendelse av slik art skal og vil bli behandlet konfidensielt.

Det er viktig hvordan spillerne oppfører seg, ikke bare i klubben, men også utenfor.

Disiplinære tiltak kan iverksettes hvis nødvendig.

# RUSMIDLER OG DOPING

I KIF Ishockey ser vi meget alvorlig på bruk av rusmidler, narkotika og doping.

Klubben følger Norges Idrettsforbunds dopingreglement.

# FORELDRE/TRENER-KOMMUNIKASJON

Når barnet ditt blir medlem i KIF ishockey, bør du vite om de forventningene som stilles til barnet.

Informasjon foreldre og spillere kan forvente av våre trenere/lagledere:

1. Treningsfilosofi
2. Sted og tid for treninger og kamper
3. Hva en må ha i orden for å kunne være med på laget (betaling, utstyr osv.)
4. Prinsipper for god sportsånd, etikk og god oppførsel.

Tilbakemeldinger trenere vil forvente av foreldrene:

1. Bekymringer tatt direkte til treneren, på en rolig og saklig måte.
2. Beskjed om kolliderende avtaler/fravær fra trening og kamper så tidlig som mulig.

##

## Spiller- og foreldremøter

Ved inngangen til hver sesong skal det avholdes et foreldremøte hvor trener og lagledelse deltar. Ytterligere møter skal avholdes ved behov i løpet av sesongen.

# DOMMERE

For å drive en så omfattende konkurransevirksomhet kreves et stort antall dommere.

I KIF Ishockey skal alle spillere på U-15 som ønsker det få gjennomføre dommerkurs og motiveres til å dømme kamper i aldersgruppen U-8 til U-11.

Videre skal klubben gjennom god oppfølging forsøke å beholde alle nye dommere.

# HOCKEYSKOLEN (4 TIL 9 ÅR)

KIF hockeyskole har som formål å rekruttere spillere til de aldersbestemte lag. Hockeyskolen skal trene en gang i uken, med tilbud om” åpen hall” i tillegg. Varighet av hockeyskolen er 1 time. Oppstart hvert år etter skolens høstferie.

Hockeyskolen har som mål å stille et U8-lag som skal være med i turneringer.

**Oppstart**

Hockeyskolen er i stor grad for helt nye spillere og foreldre. Dermed er oppstarten meget kritisk for at de nye skal få et godt inntrykk av oss som klubb. Det er viktig at oppstarten er godt planlagt med:

* Nok trenere på isen. Gjerne 3 på u8 og 3 på den minste siden de første gangene.
* Dyktige trenere. Hovedtreneren må være en tydelig person som tar styring og er flink med barn.

Det må være en person som tar imot de som kommer og som hjelper folk å melde seg inn i klubben.

# BTV CUP (U8 og U10)

Vi er pt medlem av BTV krets. Det forventes at vi stiller lag i U8 og U10 som de andre klubbene i kretsens turneringer. Vi skal arrangere en BTV cup i løpet av sesongen.

Ansvaret for BTV cup ligger på ansvarlig for hockeyskolen.

# SIKKERHET

KIF Ishockey tar sikkerhet på alvor. Dette gjelder både når vi er i Kongsberghallen, på isen, og når vi er på vei til eller spiller bortekamper/cuper. Alle trenere, lagledere, spillere og foreldre plikter å si ifra om ting de observerer som kan være farlige, og som kan forvolde skade. Alle spillere skal ha godkjent lisens før de går på is.

# TILLEGGSDOKUMENTER

* Instruks for ledere i klubben
* Foreldrerollen
* Dugnadsarbeid i KIF Hockey
* NIHFs Kampreglement
* Norges Idrettsforbunds regler for barneidrett

# LEDERE

Å være med i lagets ledelse skal være lystbetont. Du skal forvente at klubben gir deg en innføring i de oppgavene som du har påtatt deg eller er satt til å løse. Samtidig er det viktig at du er bevisst på det ansvaret du har påtatt deg.

Det er viktig at alle ledere i klubben vet hvilke krav som stilles til dem både fra klubben, spillere og foreldre. Ledere skal derfor følge opp de bestemte målene som er definert i handlingsplanen.

KIF Ishockey vil ha ledere som:

* Er tydelige og ærlige mot omgivelsene
* Kan engasjere seg, utvikle alle og kan medvirke til å skape målsetninger
* Kan lede, skape samhold og lagfølelse i spillergruppen og klubben
* Gir tillit både på isen og utenfor isen
* Møter forberedt og til avtalt tid til treninger og kamper
* Er lydhør, tar til seg nye impulser og deler sine erfaringer med andre ledere
* Møter til oppsatte trener-/lagledermøter
* Fokuserer sterkt på den ishockeyfaglige utviklingen
* Er fullt innforstått med at gjennom sitt verv er man leder for *alle* spillere og behandler alle likt.

Ledere i KIF Ishockey skal kreve av klubben å

* Bli tatt på alvor
* Få assistanse til å gjennomføre trenerkurs
* Få rask tilbakemelding på henvendelser og spørsmål rettet til klubbens sportslige ledelse eller styret

## Rekruttering av ledere

De fleste av klubbens ledere rekrutteres gjennom foreldregruppene. Målsettingen er allikevel at disse ikke skal være trenere fra og med U-12. De kan da i stedet hjelpe til med andre oppgaver innen klubben og laget.

Styret sammen med sportslig leder, er ansvarlig for å tilsette trenere. Lagledere, materialforvaltere osv. velges på første foreldremøte hver sesong og skal godkjennes av trener og styret.

Klubben skal arrangere minimum tre trener- og ledermøter gjennom sesongen. Dette skal være et forum der klubbens trenere og ledere treffes for å diskutere og dele de sportslige erfaringene.

Foreldrerollen

KIF ishockey ønsker engasjerte foreldre som støtter laget og enkeltspillere i mot og medgang. Alle lag er avhengig av foreldrenes engasjement for å drive et lag. Delaktighet, støtte og innstilling: Det er viktig med foreldre som heier frem laget uansett resultat. Hvis det er uenighet med trenerens disposisjoner og treninger bes dette tas direkte med treneren i etterkant. Det er viktig at foreldrene støtter opp om treneren og hans rolle siden det er han som er ansvarlig for spillernes utvikling. Det sportslige ansvaret for hvert lag ligger hos den respektive treneren, både på trening og i kamp.

* Støtt ditt barn og lederen for laget. Problemer løses best gjennom å kommunisere med trener/ledere for laget uten at spilleren er med.
* La de unge få oppleve sin ishockey på egen hånd. (så langt det er mulig).
* Holdninger og vurderinger er viktige. Ditt barn får naturligvis lære seg respekt og rent spill, viktigheten av kameratskap og positivt idrettslig levesett.
* Støtt dommerne i deres rolle som kampleder.
* Tenk på at ditt barn som deltar i KIF ishockey får oppleve:
	+ Felleskap
	+ Utvikling av ferdigheter
	+ Spenning
	+ Konkurranse/fremgang
	+ Fysisk form
	+ Utløp for energi.
* Under trening lærer man seg nye ferdigheter. Under kamp praktiserer spilleren kunnskapen.

# DUGNAD I KIF ISHOCKEY

KIF Ishockey er avhengig av inntekter utover kontingenter, og budsjetterer derfor hvert år med dugnadsinntekter. Vi er helt avhengig av disse inntektene i klubben vår da vi er en liten klubb og har høye faste kostnader, i all hovedsak knyttet til isleie.

## Klubbdugnad

KIF Ishockey får tilbud om serveringsdugnader, ca 4-6 dugnader pr sesong. Dette er svært gode inntekter for klubben. Dette blir fordelt på alle i klubben når bemanningen på oppdraget er på mer enn 4 personer. På dugnader under 4 personer, blir lagene med størst reiseutgifter for sesongen spurt først.

Disse dugnadene har foreløpig vært gjennomført hovedsakelig i nov og des. Vi får ikke endelig beskjed fra oppdragsgiver før anbudsrundene er avsluttet. Dette kan i noen tilfeller bety noe kort tidsfrist til å skaffe folk, derfor er det viktig å kommunisere aktuelle dugnadsdatoer ut til lagene så fort som mulig. I de tilfellene det ikke er 18 årsgrense på oppdraget, (f.eks. borddekking og tidlig vakt på garderobene) har vi hatt god erfaring med å bruke spillere fra 14/15 årslaget, evt i følge med 1 eller 2 voksne.

Alle spillere/medlemmer i klubben må yte en innsats, og styret har bestemt at alle skal bidra på avtalte dugnader. Dugnadsansvarlig skaffer oppdrag og alle lag må bidra på disse fellesdugnadene.

### Kif-kort

Alle medlemmer bidrar med salg av Kif- kort til felles inntekt for KIF Ishockey Dette salget foregår i oktober/november hvert år.

### Salg av toalettpapir/kjøkkenpapir

Alle medlemmer bidrar med å selge toalettpapir og/eller kjøkkenpapir.

### Frikjøp

Det er mulig å kjøpe seg fri fra KIF-kort og papir (toalett- og kjøkkenpapir) salg, pris fastsettes per sesong.

Det er ikke mulig å kjøpe seg fri fra klubbdugnader.

### Lagsdugnader

Laget/lagleder kan iverksette egne lagsdugnader for å skaffe penger til sosiale aktiviteter for laget, eller for å dekke turneringskostnader e.l. Et eksempel på slik dugnad kan være kioskdrift. Disse dugnadene teller ikke inn mot systemet for klubbdugnader, og bør fordeles likt innad i laget.

### Sekretariat

Hvert lag har ansvar for sekretariatet på egne hjemmekamper, det er opp til lagleder å administrere dette.

#

# NORGES IDRETTSFORBUNDS REGLER FOR BARNEIDRETT

|  |  |
| --- | --- |
|

|  |
| --- |
| **Bestemmelsene er absolutte regler som skal overholdes, etterleves og håndheves. Rettighetene og bestemmelsene må sees i sammenheng.**1. Barneidrett er idrettsaktiviteter for barn til og med det året de fyller 12 år.2. For konkurranser i barneidretten gjelder følgende:a) Fra det året barnet fyller 6 år kan det delta i lokale konkurranser og idrettsarrangementer, først og fremst i egetidrettslag.b) Fra det året barnet fyller 11 år kan det delta i regionale konkurranser og idrettsarrangementer.c) Fra det året barnet fyller 11 år kan det delta i åpne idrettsarrangementer uten krav til kvalifisering i Norge, Norden ogNordkalotten (inkl. Barentsregionen). Barn fra disse landene/områdene kan delta på tilsvarende idrettsarrangementeri Norge fra det året de fyller 11 år.d) Fra det året barnet fyller 11 år kan det benyttes resultatlister, tabeller og rangeringer i konkurranser, dersom dette er formålstjenlig.e) Fra det året barnet fyller 13 år kan det delta i mesterskap som NM, nordiske mesterskap, EM og VM. Dette inkludererogså norgescuper, nordiske cuper, verdenscuper og tilsvarende mesterskap.3. Det kan ikke søkes dispensasjon fra Bestemmelser om barneidrett4. Alle barn skal få premie i et idrettsarrangement dersom premiering skjer5. Alle idrettslag som organiserer barneidrett skal oppnevne et styremedlem med ansvar for barneidretten**Oppfølging og håndheving Idrettsforsikring for barn**Idrettens barnerettigheter er et politisk virkemiddel for å sikre barnet som individ og aktiv idrettsutøver. Trenere, ledere, foreldre og organisasjonsledd er ansvarlig for å følge opp disse i praksis. Rettighetene bør brukes som referanse i dialogen mellom alle involverte i idrettslaget.Hvert særforbund har ansvar for å utdype Bestemmelser om barneidrett innenfor rammen av sin idretts egenartog særpreg. Dette må imidlertid skje ut fra rettighetenes intensjon og innhold og slik at bestemmelsenes aldersgrenseroverholdes. Utdypingen må skje ut fra hensynet til barnets beste.Norsk idrett ønsker at brudd på rettighetene og bestemmelsene blir forsøkt løst gjennom informasjon og dialog i idrettslaget. Dersom dette ikke lar seg løse på det ytterste nivå i organisasjonen, skal overliggende organisasjonsleddkontaktes. Ved spesielt grove brudd på bestemmelsene kan organisasjonsledd vurdere å anmelde forholdet iht. § 11-4 (1) bokstav a i NIFs lov – straffebelagte handlinger/unnlatelser.**Lokale og/eller regionale varianter aksepteres ikke**Det skal ikke utarbeides egne bestemmelser av lokale eller regionale deler av medlemsorganisasjonen. Bestemmelsenemå således fremstilles i sin helhet slik de er vedtatt av Idrettstinget.**Politiattest**Alle idrettslag i Norge er pålagt å kreve inn politiattest fra alle som utfører oppgaver som innebærer et tillits- elleransvarsforhold overfor mindreårige eller mennesker med utviklingshemning.Les mer på: [idrett.no/politiattest](http://www.idrett.no/politiattest) |

 |

# NORGES ISHOKEYFORBUND

## Regelbok

<https://www.hockey.no/forbundet/lover-og-regler/> (oppdateres kontinuerlig)

Administrasjonsreglementet 140818

Arr. bestemmelser 1. div 0816

Arr. bestemmelser 2. div, U20 og U18 Elite, Kvinner Elite 0816

Arr. bestemmelser Eliteserien, NM og Kvalserie 0816

Avstandstabell ishaller 1016

Kampreglementet 0818

Klubblisensreglementet 0318

Kompendium materialforvalter 0910

Mandat Player Safety 0918

Rapport Player Safety 1017

NIHFs Lov 0618

Overgangsreglement 0718

Policydok for barne- og ungdomsishockey 0918

Prosedyre dommeroppgjør 1014

Protest- og ankereglementet 0618

Reglement disiplinærutvalget 0618

Karantenebestemmelser disiplinærstraffer 0818

Reglement for hederstegn 0618

Reglement for ishockey og næringsliv 0115

Retningslinjer for Select-virksomhet 1113

Spilleregler ishockey 0818

Dommerte

## LISENS

<https://www.hockey.no/forbundet/lisens-og-forsikring/brukerveiledninger-lisens/>

De som klubben skal registrere i lisensregisteret ([www.sportsadmin.no](http://www.sportsadmin.no)) er:

1. Helt unge spillere som aldri har spilt for noen annen norsk klubb tidligere.
2. Hente opp igjen egne spillere som klubben vet tilhører klubben, men som ikke betalte lisens forrige eller tidligere sesonger.

Se egen instruks for lisensansvarlig og:

<https://www.hockey.no/forbundet/lisens-og-forsikring/brukerveiledninger-lisens/>

Kongsberg, mars 2019

~~\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_~~

 Rune Gotfredsen Dan Fredrik Heistad

~~\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_~~

 Rebekka Gravningen Siw helen Hostvedt Rø

 ~~\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_~~

 Vibeke Andersen Lars Ingebrigtsen

~~\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_~~